ΜΙΑ ΠΡΟΣΩΠΙΚΗ ΥΠΟΘΕΣΗ
Μαρίνα!
Έρχομαι, μητέρα!
Μαρίνα, τι κάνεις; Κατέβα, θα χάσουμε τη λειτουργία.
Τι ύφος ήταν αυτό όταν κοινωνούσες;
Με ντρόπιασες απίστευτα, γλυκιά μου.
Ο δον Ανσέλμο να ντραπεί, για το άθλιο κρασί του.
Έχεις τρελαθεί εντελώς;
Πάψε να κοιτάζεις επίμονα τους πάντες.
Είναι αγενές.
Δεν ξέρω τι σ' έχει πιάσει, αλλά αν δεν ήθελες να έρθεις,
ας μην ερχόσουν.
Μ' αρέσει που δεν φεύγεις στιγμή από το πλευρό μου, αλλά...
Δεν καταλαβαίνω τι έχεις πάθει.
Με τρομάζει αυτή η πόλη.
Σε τρομάζει;
Τελευταία...
Συμβαίνουν διάφορα.
Από τότε που γεννήθηκες συμβαίνουν διάφορα, κόρη μου.
-Τι έγινε; -Οι Ντε Πόρτο.
Τι θα έλεγες να επισκεφθούμε τη θεία Πιλάρ, μητέρα;
-Έχουμε πολύ καιρό να τη δούμε. -Πάνε τρία χρόνια που πέθανε.
Έτσι εξηγείται.
Κοίτα, έρχονται εδώ.
Τι έπαθες, Μαρίνα;
-Έρχονται. -Μείνε εδώ, μητέρα.
-Γεια σας! -Μείνε εδώ.
Τι σ' έχει πιάσει;
-Γεια σας! -Γεια σας!
Κρατάς λίγο την τσάντα μου, μητέρα; Τα λέμε αργότερα στα σκάφη.
Αυτή η κόρη μου
πρέπει μονίμως να βρίσκεται κάπου αλλού.
Με συγχωρείτε.
Στάσου!
Στάσου! Περίμενε!
Στάσου!
Σταμάτα!
Σταμάτα, είπα!
Ψηλά τα χέρια!
Γύρισε αργά προς τα δω.
Ψηλά τα χέρια, είπα!
Έκλεψες τον δίσκο της εκκλησίας;
Έχασα τη δουλειά μου κι έχω δύο παιδιά να ταΐσω.
-Πώς λέγεσαι; -Φρανθίσκο Αλφάρο.
Μέχρι πριν από έναν μήνα, εργαζόμουν ως τραπεζίτης.
Δεν βρίσκετε τα κατάλληλα γυαλιά για το κυριακάτικο σύνολό σας;
Θεέ μου. Τι φοράτε;
Ένα αυτοσχέδιο μικροσκόπιο. Με σώζουν αυτά τα περιοδικά.
Κι αυτό το άνθος;
Νόμιζα πως δεν σας ενδιέφερε ο υποψήφιος γαμπρός.
Δεν είναι από εκείνον. Μου το έστειλε ο δολοφόνος.
-Τι; -Μαζί μ' αυτό το σημείωμα.
Τον μπέρδεψα με κάποιον στην εκκλησία σήμερα.
Η ΠΕΡΙΕΡΓΕΙΑ ΣΚΟΤΩΣΕ ΤΗ ΓΑΤΑ
-Να καλέσουμε την αστυνομία. -Και να το δώσουμε σ' εκείνους;
Ξέχνα το. Προσπαθώ να το αναλύσω.
Αυτό το άνθος ήταν μια προειδοποίηση για να πάψετε να ανακατεύεστε.
Δεν το καταλαβαίνετε; Ξέρει πού μένετε.
Είμαι πολύ κοντά, γι' αυτό επιχείρησε να με τρομάξει.
Έλα να σου δείξω τι ανακάλυψα.
Απλώς σας έφερα λίγο τσάι. Δεν...
Ξέρω ότι καίγεσαι να δεις. Έλα.
Κοίτα αυτό το πέταλο.
Βλέπεις την κόκκινη κηλίδα;
Αίμα είναι!
Όχι, δεν είναι αίμα.
Αυτή η κηλίδα περιέχει ένα πολύ συγκεκριμένο οξύ. Κοίτα.
Βλέπεις; Καρμίνη είναι.
Άρα, είτε ο δολοφόνος χρησιμοποιεί κραγιόν
είτε εμπλέκεται και μια γυναίκα σ' όλο αυτό.
-Λουλού ντε Πολινιάκ. -Γνωρίζετε ήδη το όνομά της;
Όχι, είναι η απόχρωση 21 της Λουλού ντε Πολινιάκ.
Είναι από τα αγαπημένα μου κραγιόν και περιέχει αυτό το οξύ.
-Συνεπώς, η θεωρία σας είναι ότι... -Δεν έχω κάποια θεωρία.
Αυτό το κραγιόν είναι μεν ακριβό,
αλλά όχι τόσο ώστε να μην μπορούν να το αγοράσουν οι περισσότερες γυναίκες.
Νομίζω ότι σας διαφεύγει το πιο σημαντικό σκέλος.
Λάβατε ένα ανοιξιάτικο λουλούδι στα μέσα του φθινοπώρου.
Βλέπεις, Έκτορ;
Θα ήμασταν το ιδανικό ερευνητικό δίδυμο.
Όχι, δεν... Παραλίγο να την πατήσω πάλι. Όχι.
Δεν καταλαβαίνεις ότι μας ένωσε το πεπρωμένο, Έκτορ;
Αυτό που καταλαβαίνω είναι ότι σε λίγο, κλείνει ο φούρνος
και θα μείνουμε χωρίς γλυκά.
Τέλεια. Στον δρόμο μας είναι.
-Τι; -Ένα λεπτό να αλλάξω.
Περιμένετέ με.
Ποια είναι αυτή η πριγκίπισσα; Μη μου πεις ότι είναι...
Εδέησες, επιτέλους, να εμφανιστείς.
-Μιας και δεν με χρειάζεστε... -Έλα δω.
Ο Αντόν ήταν πολύ καλός φίλος του πατέρα σου.
Μαρίνα, από δω ο Αντόν Ραμίρεθ, συνάδελφος του μπαμπά στο Ορένσε.
Πω πω, απίστευτο. Εξελίχθηκες σε πολύ όμορφη νεαρή.
Πού ξέρεις, ίσως παντρευτεί κάποτε.
Θα έλεγα ότι χαίρομαι που σας γνωρίζω, αλλά θα πρέπει να σβήσετε το πούρο.
-Η μυρωδιά είναι... -Υπέροχη, έτσι δεν είναι;
Ήρθε να μας βοηθήσει με την υπόθεση.
Όπως φαίνεται, λαμβάνουν χώρα ένα σωρό ληστείες εδώ.
Μην το τρομάζεις το κορίτσι, φέρεται πολύ παράξενα τελευταία.
Όχι και τόσο παράξενα, μητέρα. Όσο για το "κορίτσι"...
Θα αναλάβετε τις ληστείες, λοιπόν;
-Θα προστατεύει εσένα, βασικά. -Τι εννοείς;
Το προτιμώ από το να κυκλοφορείς οπλισμένη.
Δεν έκανα ποτέ κάτι τέτοιο.
Μαρίνα, λάβαμε μια κλήση σήμερα, για μια γυναίκα στον κήπο της εκκλησίας...
Και γιατί να ήμουν εγώ αυτή;
"Ύψος 1,70, καστανά μαλλιά, σκουρόχρωμα μάτια, καλοντυμένη".
Είμαι 1,64, κι έχω πράσινα μάτια.
Και ήταν εντελώς τρελή.
Αυτό σε πρόδωσε.
Να είσαι πιο προσεκτική μ' αυτά τα παιδιαρίσματα.
Μπορεί να συλληφθείς.
-Επειδή έτρεχα στο πάρκο; -Επειδή απείλησες με όπλο έναν πολίτη.
Για όνομα του Θεού, Μαρίνα!
Δεν είναι αλήθεια.
Τότε, δεν σε πειράζει να ψάξουμε το δωμάτιό σου.
-Όχι! Μη... -Άκουσέ με, Μαρίνα. Μαρίνα!
-Να περάσει ο επιθεωρητής. -Σε παρακαλώ.
Όχι, μη.
-Ανεβείτε επάνω, παρακαλώ. -Όχι.
-Δεν θα μπουν στο δωμάτιό μου. -Σας παρακαλώ.
-Δεν τους έδωσα την άδεια. -Μαρίνα.
Δεν πάει έτσι!
-Μαρίνα. -Ελάτε, πάμε.
Ψάξτε το δωμάτιο.
Παραβιάζετε την ιδιωτικότητά μου.
Έχεις ιδιαίτερη προσωπικότητα.
Μου θυμίζεις απίστευτα τον πατέρα σου.
Εσείς, από την άλλη, καθόλου.
Θάρκο, δες στα συρτάρια.
Θες να δεις τα εσώρουχά μου, Επιθεωρητή;
Άνοιξε το συρτάρι.
Εντάξει.
Εσώρουχο Charmode, ό,τι πιο μαλακό έχεις αγγίξει ποτέ.
Εμπρός, πιάσ' το.
Ηρέμησε.
Μόνο όταν το φοράω δαγκώνει.
-Πάνω της το έχει. -Τι;
Νομίζεις ότι είσαι έξυπνη, αλλά δεν είσαι τόσο έμπειρη όσο εγώ.
Κάτω τα χέρια σας, εντάξει;
Δεν σ' έχω καν αγγίξει ακόμη.
Κράτα την.
Αυτό είναι σκανδαλώδες!
Αρτούρο!
Να το.
Δεν μπορείς να με ξεγελάσεις. Σε ξέρω από μωρό.
Γιατί τα κάνεις όλα τόσο πολύπλοκα;
Γιατί σου αρέσει να με κάνεις να νιώθω έτσι;
Ευχαριστώ, κύριοι. Τελειώσαμε.
Μην τη χάσετε από τα μάτια σας.
Νόμιζα ότι ήταν διαφορετικός.
Δεν θέλω να κάνω τον δικηγόρο του διαβόλου,
μα δεν είχε άλλη επιλογή.
Έκανε ήδη αρκετά, όταν σας άφησε να φωτογραφίσετε όλα εκείνα τα στοιχεία.
Αυτό το μπλε είναι θεϊκό, αλλά δεν το φοράτε ποτέ.
Πρέπει να τηρήσουμε κανονικά το πρόγραμμά μας, Έκτορ.
-Ποιο πρόγραμμά μας; -Να αγοράσουμε γλυκά.
Σας παρακολουθούν.
Και μόλις θυμήθηκα ότι ο φούρνος παραμένει κλειστός τις Κυριακές.
Καλή προσπάθεια, αλλά σε πρόδωσε το αυτί σου.
Έλα, πάμε στην ανθαγορά και μετά, θα αγοράσουμε γλυκά.
-Πρέπει να συμμαζέψω το δωμάτιο. -Θα το κάνει η Λουρδίτας.
Πώς ακριβώς σκοπεύετε να βγείτε από δω μέσα;
Ωραιότατο το χτένισμά σας.
Πολύ εξοχικό.
Συγγνώμη, δεσποινίς Κιρόγα. Δεν ήθελα να σας ξαφνιάσω.
-Τι θες; -Αναΐς Μοντέρο.
Δημοσιογράφος των Νέων της Γαλικίας.
Λατρεύω να διαβάζω την κοινωνική στήλη.
-Συγγνώμη, βιάζομαι. -Για την κοινωνική στήλη γράφω.
Ετοιμάζουμε ένα ρεπορτάζ για τις δέκα ομορφότερες ανύπαντρες της πόλης.
-"Ανύπαντρες" είπε; -Δεν ακούω καλά από το δεξί αυτί.
Βάλε με πρώτη στη λίστα.
-Ξεκίνα. -Εντάξει.
Σταθείτε, σας παρακαλώ!
Είστε καλά, κύριε;
Είμαι αλλεργικός στις αζαλέες.
Αυτό δεν είπατε ότι είναι;
Ναι, με την καρμίνη.
Αυτό εκεί;
Γείτσες.
-Έμαθες τίποτα; -Ναι.
Ο μόνος πάγκος που πουλάει λουλούδια εκτός εποχής
είναι αυτός εκεί.
Μπορεί να είναι η ιδιοκτήτρια του κραγιόν.
Παραείναι ακριβό για μια ανθοπώλιδα,
αλλά ποτέ δεν ξέρεις.
-Γείτσες. -Ευχαριστώ.
Δεν είναι πολύ όμορφα;
Φοράει κραγιόν.
Ναι, αλλά είναι κόκκινο της φράουλας. Εμείς ψάχνουμε του κερασιού.
Τι θα θέλατε;
-Καλησπέρα σας. -Καλησπέρα.
Ακούσαμε ότι είστε η μόνη ανθοπώλις
-που πουλάει κρίνους αυτήν την εποχή. -Κι αζαλέες, γιασεμιά, παπαρούνες...
Μόνο εγώ πουλάω τόσο εξωτικά άνθη.
Αν τα μυρίσετε, θα νιώσετε λες κι έχουμε Άνοιξη.
Και κοστίζουν μόλις πέντε πεσέτες.
Συγγνώμη, αλλά η σύζυγός μου ψάχνει για κρίνους.
Μου τελείωσαν το πρωί.
-Πουλάτε αρκετούς; -Καμία σχέση.
Τους φέρνω αποκλειστικά για έναν κύριο που τους αγοράζει σαν τρελός.
-Σε εβδομαδιαία βάση. -Δεν το πιστεύω.
Κάναμε τόσο δρόμο.
Θα μπορούσατε να μας δώσετε τη διεύθυνση του πελάτη σας,
μήπως τον πείσουμε να μας πουλήσει μερικούς;
Όχι, δεν γίνεται αυτό.
Δεν λέω λέξη για τους πελάτες μου.
Μα, μπορεί απλώς να τον είδαμε να αγοράζει τους κρίνους από δω.
Είμαι βέβαιος...
πως θα βρούμε μια λύση...
Πολύ συνεργάσιμος ήσουν.
Επειδή ήξερα ότι θα κλείσει ο φούρνος
και ότι θα περνούσαμε όλο το απόγευμα στην ανθαγορά.
-Μας κόστισαν ακριβά οι πληροφορίες. -Σκληρή διαπραγματεύτρια.
Είδατε για πότε άδειασε τον πάγκο της;
Πρώτη φορά έκανε τέτοια πώληση.
Γείτσες.
Ευχαριστώ.
Πώς σκοπεύετε να αντιμετωπίσετε αυτόν τον παλιάνθρωπο;
Είναι επικίνδυνος.
Δεν ξέρει με ποια έχει να κάνει.
Είστε τρελή.
Γείτσες.
Σκύψτε! Έρχεται προς τα δω.
Δεν είναι αυτός. Είναι γέρος και χοντρός.
Δεν είναι αυτός που μου επιτέθηκε.
Ωραία. Αν δεν υπάρχει δολοφόνος, τόσο το καλύτερο.
-Πάμε. -Όχι, Έκτορ!
Πρέπει να τον ακολουθήσουμε.
-Μα... -Οι κρίνοι έχουν σημασία.
Να δούμε πού τους βρίσκει ο δολοφόνος.
Έλα, πάμε! Γρήγορα!
Πάτα γκάζι! Τον χάνουμε.
Ο νόμος δεν μου επιτρέπει να οδηγήσω πιο γρήγορα, δεσποινίς!
Τι κάνετε;
Δεν δίνω δεκάρα πλέον για τον νόμο.
-Βλέπεις το ταξί; -Μόνο φώτα βλέπω.
Εκεί είναι! Ακολούθησέ τον.
Πιο αργά.
Είσαι καλά;
Κοίτα!
Έλα, πάμε.
Η ΟΜΟΡΦΗ ΛΟΛΙΤΑ ΘΕΑΤΡΟ ΜΠΕΛ ΕΠΟΚ
Πού πήγε;
Αυτό που κάνουμε είναι τρελό από κάθε άποψη.
Μια φορά κι έναν καιρό, ήμουν τολμηρή...
Η Όμορφη Λολίτα είναι.
Και παρατηρώ τι σκέφτεται
Αφότου τον δαγκώσω
Και τώρα, με κοιτάζει
Αφού τον δαγκώσω, αυτό ακριβώς θα πω
Αν ψάχνεις για αγνή, ειλικρινή αγάπη...
Αν δεν κάνω λάθος, αυτό το κραγιόν έχει την απόχρωση του κερασιού.
Μα δεν θα την αποκτήσεις Αν δεν έχεις φράγκο...
Σου το είπα ότι είσαι γεννημένος επιθεωρητής.
Μετά από μια ηλικία, αγάπη μου Δεν μπορείς να κάνεις παιδιά
Αν σου είναι οδυνηρό να με ακούς
Απλώς ξεπέρασέ το
Ευχαριστώ. Ευχαριστώ πολύ.
Κοίτα, της δίνει τα λουλούδια.
Πρέπει οπωσδήποτε να πάρουμε δείγμα από το κραγιόν.
Συγγνώμη, είστε η Όμορφη Λολίτα, σωστά;
Η μία και μοναδική. Τι μπορώ να κάνω για σένα;
Τι συναρπαστικό!
Σας έχουν πει ότι μοιάζετε με τη Ρίτα Χέιγουορθ;
Ναι, είμαστε ολόιδιες.
Μόνο ο Όρσον Γουέλς μού λείπει.
Τι αστείο!
Συγγνώμη αν γίνομαι αδιάκριτη,
αλλά λατρεύω το κραγιόν σας.
Τι μάρκα είναι;
Ειλικρινά, δεν ξέρω. Μου το έκανε δώρο ένας θαυμαστής.
Συγγνώμη, αλλά βιάζομαι, εντάξει;
Με συγχωρείτε. Τι ανόητο εκ μέρους μου.
Πάνω στον ενθουσιασμό μου που σας είδα, ξέχασα να σας πω
ότι μας έστειλε ένα περιοδικό για να σας κάνουμε αφιέρωμα.
-Αφιέρωμα; -Ναι.
-Τεράστιο, για τη Vogue. -Τι συναρπαστικό!
Περιμένετε στο μπαρ. Θα αφήσω τα λουλούδια στο καμαρίνι.
Ευχαριστούμε!
Γίναμε δημοσιογράφοι τώρα;
Κάτι έπρεπε να πω.
Δυσκολευόμουν να αποφασίσω,
αλλά συνειδητοποίησα ότι ήταν η ευκαιρία μου.
Έτσι, λοιπόν, άφησα τη γενέτειρά μου. Ήμουν μια εντελώς αθώα και...
Συγγνώμη, δεν θα κρατήσεις σημειώσεις;
Όχι. Τα καταγράφω όλα εδώ. Έχω εξαιρετική μνήμη.
Αφού μας έφεραν κι άλλη σαμπάνια, ας πιούμε άλλο ένα ποτήρι.
Δεν πιστεύω να είστε από τους δημοσιογράφους
που προσπαθούν να με μεθύσουν για να μάθουν με ποιον έχω πάει.
-Όχι! -Καμία σχέση.
Αν θέλετε να επιβεβαιώσω ότι ήμουν με τον Γκάρι Κούπερ,
η απάντηση είναι...
Ναι. Είχαμε σχέση.
Συνέβησαν διάφορα.
Μας ενδιαφέρουν περισσότερο οι λεπτομέρειες της καθημερινότητάς σας.
Πώς διατηρείστε τόσο όμορφη, τι μάρκα είναι το κραγιόν σας...
Αμάν πια με το κραγιόν μου. Δεν ξέρω, σου είπα.
Πρέπει να βγω στη σκηνή.
Επιστρέφω σε λίγο, εντάξει;
-Μα δεν ολοκληρώσαμε τη συνέντευξη. -Λυπάμαι πολύ.
Με θέλει το κοινό μου. Χωρίς αυτούς είμαι ένα τίποτα.
-Μπορείτε να έρθετε κάποια άλλη μέρα; -Φυσικά.
Προτού φύγουμε, όμως, θέλω να σας ζητήσω μια τελευταία χάρη.
Ο συνεργάτης μου είναι πολύ ντροπαλός.
Χάρη; Μπορείς να τα δεις, αλλά όχι να τα αγγίξεις.
Όχι, σας παρακαλώ. Με παρεξηγήσατε.
Θέλω απλώς να του δώσετε ένα φιλί στο μάγουλο.
Ξέρει όλα σας τα κομμάτια και τα τραγουδάει όλη την ώρα.
Από αγνό θαυμασμό.
Ξέρεις όλα μου τα τραγούδια;
-Όλα. -Έλα να σου δώσω ένα φιλί.
Έπρεπε να μου το 'χες πει. Οι ομοφυλόφιλοι με λατρεύουν.
Λοιπόν, θα τα πούμε κάποια άλλη μέρα, βασίλισσά μου.
Ευχαριστούμε!
Το πήραμε.
Μόλις τον έκανα τσακωτό με μια πόρνη!
Γλυκιά μου, αν ψάχνεις για αφοσίωση, έχεις έρθει στο λάθος μπαρ.
Ειλικρινά, την επόμενη φορά, θα σας αφήσω να βγείτε μόνη σας.
Με συγχωρείς, Έκτορ. Είμαι αγχωμένη. Είμαστε τόσο κοντά.
Έλα, κάθισε εδώ.
-Με πονάτε! -Πώς είναι δυνατόν;
Το 'ξερα!
Πρέπει να μπεις κρυφά στο καμαρίνι, Έκτορ.
Συνδέεται άμεσα με τον δολοφόνο.
-Εγώ; -Ναι.
Πάρε λίγα λουλούδια, να παραστήσεις τον διανομέα.
Όχι, όχι και πάλι όχι!
Χίλιες φορές όχι.
Με τρέχετε από το ένα μέρος στο άλλο όλη μέρα
και δεν δίνετε σημασία σε οτιδήποτε σας λέω. Ως εδώ.
Θα πάρω τα γλυκά μου και θα γυρίσω στο σπίτι.
Δεν πρόκειται να εμπλακώ σ' αυτό. Αρκετά.
-Έκτορ! -Ακούστε με!
Είστε μια υπέροχη γυναίκα.
Τολμηρή, ατρόμητη, ευφυής.
Μα δεν έχετε ούτε στο ελάχιστο το ένστικτο της αυτοσυντήρησης.
Δεν καταλαβαίνετε ότι το μόνο που θέλω είναι να μη σας συμβεί τίποτα;
Μα, είμαστε τόσο κοντά, Έκτορ. Το νιώθω. Σου υπόσχομαι ότι...
Μου έχετε ήδη υποσχεθεί πολλά και δεν τηρήσατε ούτε ένα από αυτά.
Σου υπόσχομαι ότι μόλις μάθουμε ποιος είναι ο δολοφόνος,
θα ενημερώσω την αστυνομία και δεν θα εμπλακώ σε τίποτα άλλο.
Μου το ορκίζεστε;
Το ορκίζομαι.
Μάλλον έχω ιώβεια υπομονή.
Δεν μπορείτε να μπείτε, είπα.
Τουλάχιστον, θα αξιοποιήσουμε τα λουλούδια.
Δεν με απασχολούν τα χρήματα. Η αλλεργία μου είναι το θέμα.
-Δεν ξέρω αν μπορώ να το κάνω. -Μια χαρά θα τα πας, Έκτορ.
Απλώς φρόντισε να μην ξύσεις το αυτί σου. Πάμε.
-Έλα. -Με μια τόσο μεγάλη ανθοδέσμη...
Ήρθα να παραδώσω λίγα λουλούδια στην Όμορφη Λολίτα.
Από ποιον είναι, αν επιτρέπεται;
Από τον κύριο Κούπερ.
Μάλιστα.
Πηγαίνετε ευθεία, δεξιά, πάλι ευθεία και πάλι δεξιά.
Είναι η τρίτη πόρτα.
Γεια σας.
Χασίντο, δώσε προσοχή. Αφήνω αυτό εδώ για την Πιλίτα.
Να της υπενθυμίσεις ότι είναι για αύριο.
-Όχι, μην αφήσεις τίποτα εδώ. -Για δέκα λεπτά μόνο, γλυκέ μου.
Σου χρωστάω χάρη.
Η Όμορφη Λολίτα;
Με συγχωρείτε.
Η Όμορφη Λολίτα;
Συγγνώμη! Σταθείτε!
Σας παρακαλώ!
Γεια σας.
Είναι κανείς εδώ;
Γεια σας.
Το παλτό.
Είναι κανείς εδώ;
-Μήπως είδες μια κοπέλα με κόκκινα ρούχα; -Όχι.
Συγγνώμη!
Έκτορ;
Έκτορ!
Έκτορ, κοίταξέ με!
Βοήθεια!
Έκτορ, κοίταξέ με!
Βοήθεια!
Έκτορ, κοίταξέ με!
Η κρεβατοκάμαρά της.
Αποκλείεται να έμεινε κλεισμένη στο σπίτι.
Σαν όλες τις άλλες είναι κι αυτή.
Εύθραυστη και ρομαντική.
Προφανώς, δεν μιλάμε για το ίδιο άτομο.
Επιθεωρητή!
Βρήκα κάτι γάντια εδώ.
10-00.
10-02, εδώ 10-00.
Θάρκο, εδώ Καμπανίγιας. Υπήρξε μια έκτακτη εξέλιξη.
Το πουλί εγκατέλειψε τη φωλιά του.
Μάλιστα.
Δεν υπέπεσε τίποτα παράξενο ή ασυνήθιστο στην αντίληψή σας;
Κύριε. Έχουμε κάποια πληροφορία;
Τελειώσαμε.
Να μην κινείται πολύ, κι αν ζαλιστεί, να με ενημερώσετε.
Ευχαριστούμε.
Νόμιζα ότι σ' έχασα, Έκτορ.
Το χέρι μου, δεσποινίς.
Συγγνώμη. Πονάει;
Μεταξύ μας, πιο πολύ με πονάει αυτό που έκανε στο παλτό μου.
Έκτορ, εγώ...
Αν πάθαινες τίποτα, θα...
Μη γίνεστε συναισθηματική. Ξέρετε πόσο εύκολα κλαίω.
Άλλωστε, έχω κάτι σημαντικό να σας πω.
Τον είδα.
Είδα το πρόσωπο του δολοφόνου.
Δις Κιρόγα. Δεν μπορείτε να βγαίνετε από το σπίτι δίχως τη συγκατάθεσή μας.
Αυτό προέχει για εσάς μ' όλα αυτά που συμβαίνουν;
Τι ανακαλύψατε;
Μάθατε το όνομα του δολοφόνου;
Δεν θα πέσω στην παγίδα σας.
Σας θέλει ο αδελφός σας στο αστυνομικό τμήμα.
Ας πάμε εκεί, να τελειώνουμε, λοιπόν.
Έλα, Έκτορ.
Τι κάνετε; Θέλετε να σκοτωθείτε;
Τι διάολο σκεφτόσουν, Έκτορ;
Ξέχασες ποια είναι η θέση σου στο σπίτι;
Απάντησέ μου!
Πέρασε έξω. Και στείλε μέσα τη Μαρίνα.
-Κλείσε την πόρτα. -Δεν με νοιάζει αν σε ακούσουν.
Ήταν ντροπιαστικό να σε ακούω να μιλάς έτσι στον Έκτορ.
Του οφείλεις μια συγγνώμη.
Ειλικρινά, νοιάζομαι για εσένα.
Γιατί βάζεις σε κίνδυνο τη ζωή σου;
Προσπαθώ να πιάσω έναν δολοφόνο.
Κι ο Έκτορ δικαιούται τον ίδιο σεβασμό που δείχνεις και στους άνδρες σου.
-Κάθισε, σε παρακαλώ. -Δεν θα μου βάλεις τις φωνές;
Μαρίνα...
Πάνε σχεδόν τρία χρόνια που πέθανε ο μπαμπάς.
Ξέρω ότι θρηνείς ακόμη για εκείνον κι εξακολουθείς να αισθάνεσαι θυμό.
Δεν φταίω εγώ, όμως. Και μου λείπει όσο και σ' εσένα.
Αδιαφορώ αν σ' αρέσει να παριστάνεις την επιθεωρήτρια,
να μασκαρεύεσαι ή να κάνεις ό,τι άλλο σου έρθει.
Δεν την παριστάνω.
Ξέρω ότι ο μπαμπάς σού έδωσε ελπίδες ότι θα γινόσουν μια σπουδαία Αρχηγός,
αλλά αυτό δεν πρόκειται να συμβεί.
Είναι πολύ επικίνδυνο επάγγελμα και απαιτεί δύναμη και θάρρος.
Είμαι δυνατή και θαρραλέα, Αρτούρο.
Πράγματι, αλλά είσαι γυναίκα.
Ως άνδρας, οφείλω να σε προστατεύσω. Μου το ζήτησε ο μπαμπάς.
Δεν θα τον απογοητεύσω.
Ο μπαμπάς πίστευε σ' εμένα.
Σου ζήτησε να με προστατεύσεις επειδή είμαι η αδελφή σου,
όχι επειδή είμαι γυναίκα.
Είτε σ' αρέσει είτε όχι, Αρτούρο,
είμαι γεννημένη γι' αυτό.
Μαρίνα!
Τι;
Δεν πρόκειται για παιχνίδι του μπαμπά. Αν χρειαστεί, θα λάβω ακραία μέτρα.
Αυτές είναι όλες μας οι πληροφορίες;
Μάλιστα, κύριε. Ορίστε η αναφορά.
Σημείωσες ότι μεγάλωσε σε ορφανοτροφείο;
-Μάλιστα. -Καλώς.
-Εύγε, Μοράις. -Σας ευχαριστώ.
Θέλω περισσότερα χρήματα.
Αλλιώς δεν πρόκειται να το κάνω.
Ερευνήσαμε την οικία του Γκαμπριέλ Εξπόσιτο,
αλλά δεν βρήκαμε τίποτα.
Ο δολοφόνος ονομάζεται Γκαμπριέλ Εξπόσιτο.
Δεσποινίς Κιρόγα, τι γυρεύετε εδώ ντυμένη έτσι;
Σ' αρέσουν αυτά τα παιχνίδια;
Μην αρχίζετε πάλι. Ακόμη θυμάμαι τι έγινε με το έντομο.
Δεν θα έδινα τόσο εύκολα τις πληροφορίες μου.
-Σωστά. -Αλήθεια,
πήγες στο ορφανοτροφείο όπου μεγάλωσε;
Τι;
Πάμπλο, με τέτοιο επίθετο, σίγουρα είναι ορφανός.
Μέχρι και ο Καμπανίγιας θα το είχε καταλάβει. Πήγες ή όχι;
-Γιατί να σας πω; -Άρα, η απάντηση είναι "ναι".
Όχι.
Μην προσπαθείτε να με μπερδέψετε.
Είμαι εντελώς ακίνδυνη, Πάμπλο.
Αυτό δεν θα ίσχυε, ακόμη κι αν σας έδεναν από την κορφή ως τα νύχια.
Πρόταση ήταν αυτό;
Δεν υποφέρεστε.
Πάμπλο, στάσου!
Αν με βγάλεις από δω, θα σου πω κάτι.
Δεν την ξαναπατάω.
Είναι πολύ σημαντικό στοιχείο.
Μ' έχεις δει εν δράσει. Ξέρεις τι μπορώ να καταφέρω.
Με τι έχει να κάνει;
Έλα πιο κοντά.
Μπορεί να μας ακούνε.
Τι εννοείτε...
Δέκα δευτερόλεπτα.
Τι εννοείτε;
Δέκα δευτερόλεπτα κοιτούσες τα εσώρουχά μου
την πρώτη φορά που με είδες ντυμένη σαν μπαλαρινούλα.
-Αυτό θέλατε να μου πείτε; -Όχι. Συγγνώμη, δεν κρατήθηκα.
-Τι κάνετε; -Πάμπλο!
-Τι; -Κοίτα!
Πού; Τι; Όχι!
-Τέλεια. -Μη.
Μη... Όχι το όπλο! Μη!
Ούτε να το σκέφτεσαι.
Θα το μετανιώσεις, Μαρίνα.
Μαρίνα! Σε παρακαλώ. Το εννοώ.
Επιτέλους, με λες με το όνομά μου.
Μαρίνα, σοβαρολογώ! Μαρίνα!
Καημένε Πάμπλο. Όταν τον βρει ο αδελφός μου, θα γίνει χαμός.
Γιατί έχω την αίσθηση ότι σας αρέσει να βασανίζετε τον καημένο τον επιθεωρητή;
Μήπως ζηλεύετε;
Ήταν ο καλύτερος μαθητής του πατέρα σας.
Αν είναι δυνατόν, Έκτορ.
Εκτός, βέβαια, αν ενδιαφέρεστε με κάποιον άλλον τρόπο για εκείνον.
Ο μόνος άνδρας που με ενδιαφέρει είσαι εσύ.
-Εγώ; -Έκτορ...
Θα συνεχίσω την έρευνά μου,
μα δεν θέλω πλέον να σε βάζω σε κίνδυνο.
Μπορεί όντως να πρέπει να αποκτήσει λίγη ταπεινότητα ο αδελφός σας.
Είμαι μέσα.
Το χέρι μου!
Συγγνώμη.
Πάμε. Μας περιμένει το ορφανοτροφείο.
Η άμαξά σας, δεσποινίς Κιρόγα.
-Καστάνιο. -Αρχίσατε να ανακαλύπτετε διάφορα.
Σας περιμέναμε πολύ καιρό τώρα.
Ποιοι με περιμένατε;
Τα πήγατε εξαιρετικά σήμερα, αλλά μην επαναπαύεστε.
Τα πράγματα δεν εξελίσσονται πάντα όπως περιμένουμε.
Ίσως πρέπει να ξαναρθούμε κάποια άλλη στιγμή.
Ο χρόνος είναι χρήμα, Έκτορ.
Ποιοι είστε;
-Τι θέλετε εδώ; -Αστυνομία.
-Γυναίκα αστυνομικός; -Είμαι η επιθεωρήτρια Κιρόγα.
Άγνωσται αι βουλαί του Κυρίου.
Αυτό ξαναπές το.
Η αστυνομία ήρθε ήδη να ρωτήσει για τον Γκαμπριελίτο, αλλά δεν βρήκε κάτι.
Πώς είναι δυνατόν; Δεν καταγράφετε τα πάντα;
Ξέσπασε φωτιά και χάσαμε πολλά έγγραφα.
Έχουν απομείνει ελάχιστες πληροφορίες για τα φτωχά, μικρά ορφανά.
-Καλημέρα, Αδελφή. -Μόνο κάποιες φωτογραφίες.
Τι μουσική είναι αυτή;
Ουράνια, κύριε.
Τα παιδιά μας αποτελούν την κορυφαία χορωδία
της τελευταίας τριακονταετίας.
Απολαύστε το, κύριε.
Αυτές είναι οι ελάχιστες φωτογραφίες που μας απέμειναν.
Πόσο καλά ήταν όλα τους.
Μερικά ήταν κάπως άτακτα, μα ήταν όλα τόσο καλά παιδιά...
Δείτε αυτήν εδώ. Σαν αγγελούδι είναι.
-Μου επιτρέπετε; -Βεβαίως.
Γιατί τον ψάχνετε;
Ήθελε να γίνει ιερέας. Φοίτησε και στην ιερατική σχολή.
Αυτός εδώ είναι.
-Τον αναγνωρίζεις; -Όχι, δεν είναι αυτός.
Αν μου πείτε μερικές λεπτομέρειες, ίσως θα μπορούσα...
Είχε μια ουλή στο πρόσωπό του.
Πιθανόν να την εντοπίσουμε σ' αυτήν τη φωτογραφία.
-Αυτός είναι! -Ο Καντίδο!
Απίστευτα μοχθηρό παιδί. Μισούσε τον μικρό Γκαμπριέλ.
Τον είδα στο θέατρο.
Έπεσε πάνω μου, ενώ έφευγε βιαστικά. Αυτός πρέπει να είναι.
Κι αν ο Καντίδο χρησιμοποιεί το όνομα του Γκαμπριέλ για κάλυψη;
Καλή σκέψη.
Θυμάσαι τίποτα για εκείνον, Μητέρα;
Νομίζω ότι εργαζόταν ως ράφτης σ' ένα θέατρο.
Η αδελφή του ήταν μια από εκείνες τις πρόστυχες στα καμπαρέ.
Θαρρώ πως την έλεγαν Λόλα ή Λολίτα.
-Όμορφη Λολίτα; -Αυτή είναι!
Τον πιάσαμε.
Γι' αυτό με κοίταξε έτσι.
Αυτό είναι το σπίτι.
Με ποια ιδιότητα θα συλλάβουμε κάποιον;
Να καλέσουμε την αστυνομία.
Όχι. Ο Αρτούρο θα καταστρέψει όλα όσα καταφέραμε.
Όλα εξηγούνται πλέον, δεν το βλέπεις;
Ο Καντίδο εργάζεται ως ράφτης στο θέατρο και από πού αγοράζουν τα υφάσματα;
Από τη βιοτεχνία όπου πήγαμε.
Και η αδελφή του λαμβάνει τα άνθη με τα οποία με απείλησε ο δολοφόνος.
Αυτός είναι, χωρίς αμφιβολία.
Καλημέρα. Μας συγχωρείτε, δεσποινίς Λολίτα.
Οι δημοσιογράφοι. Τι γυρεύετε εδώ;
Ψηλά τα χέρια!
-Σταμάτα! -Μια στιγμή!
Δεν θα του συμβεί τίποτα, δεσποινίς.
Δεν έκανε τίποτα!
Όχι. Μην το κάνετε αυτό, δεσποινίς.
-Ξέρω τι κάνω. -Μα...
Καλή σας μέρα.
Στάσου!
Σταμάτα!
Ακίνητος!
Όχι!
Δώσε μου το χέρι σου!
Δώσ' το μου!
Κρατήσου!
Κράτα το χέρι μου!
Σταμάτα! Μην πυροβολείς!
Ακίνητοι. Είστε περικυκλωμένοι!
Ανεβείτε επάνω! Απομακρύνετε τον κόσμο.
Καντίδο!
ΜΙΑ ΠΡΟΣΩΠΙΚΗ ΥΠΟΘΕΣΗ ΕΠΕΙΣΟΔΙΟ 2: Η ΟΜΟΡΦΗ ΛΟΛΙΤΑ
Υποτιτλισμός: Παναγιώτης Καρούσος
Επιμέλεια: Ντέση Βερβενιώτου